Rashōmon (halipot na istorya)

An Rashomon sarong halipot na istorya ni Ryunosuke Akutagawa na base sa mga siring na istorya kan Konjaku Monogatarishu.

An istorya inot na tig publikar kan 1915 sa Teikoku Bungaku. An film ni Akira Kurosawa na Rashomon (1950) base sa sarong halipot na istorya na Akutagawa na "In a Grove" iyo sana an titulo kan pelikula asin an pipirang materyales para sa mga eksena sa frame, arog kan pag-ikit nin kimono asin pag-urulay manungod sa moral na pagkalubay kan pag-iikit tanganing makaligtas, an sinubli hale sa  Rashomon.

 Buod kan plot 
An istorya nagsasaysay maungod sa engkwentro kan sarong katabang asin sarong gurang na babayi sa nalulumoy na Rashomon, an hababa na pwertahan kan nalubog na syudad nin Kyoto, na kung saen pirang bangkay na dae na inaako minsan tig aapon. An presente na pangaran kan pwertahan sa istorya, alagad dae an istorya mismo, hale sa Nob play Rashomon (c. 1420) .

An lalaki, saro na surugoon na dai pa sana nahahaloy na tig pahale  sa trabaho, naghohorophorop kun baga magagadan sa gutom o magiging parahabon tangarig mabuhay sa daing bungang mga panahon. Nagsakat siya, pagkatapos na makarisa nin liwanag nin kalayo duman, asin nasabat an sarong babae na naghahabon nin buhok sa mga gadan na hawak sa ikaduwang eskalon. Nauuyam siya, asin nagdesisyon dangan na mas gugustuhon niyang maglakaw sa dalan nin katanosan dawa kun ini ibig sabihon nin gutom. Naanggot siya sa babae.

Alagad sinabi kan gurang na babayi saiya na tig-ikit niya an buhok tanganing gibuhon na paluka, tanganing siya makasalbar. Dugang pa, an babayi na pig-iikitan niya ngunyan nin mga gamit, nagdadaya kan mga tawo sa saiyang buhay sa paagi nin pagbakal nin karne nin halas na sinasabi niya na sira. Sinabi kan gurang na babayi na dae ini sala ta pinahiling kaini an babaying iyo na nakasalbar—asin sa paagi kaini may karapatan man siyang mag ikit hale sa bangkay, ta kun dae siya man an magugutom. An response kan lalaki "Dae mo ako mababasol kun kuanon ko an saimong mga bado. Iyo yan ang kaipuhan kun gibuhon para dae ako matigbak sa gutom". Brutal niyang tig ikitan an babae kan saiyang bado asin nawara kan banggi. 

 Popular na kultura 
An istorya igwang parte kan 1999 sa pelikulang Ghost Dog: The Way of the Samurai, tig direktor ni Jim Jarmusch.

An istorya an nagin inspirasyon para sa sarong instrumental na rock na kanta na may kapades na titulo, na komponido kan Hapones na instrumental na gitarista na si Takeshi Terauchi asin orihinal na tinokar kan Hapones na instrumental rock na grupo na Takeshi Terauchi & Blue Jeans sa saindang album kan 1972, Rashomon.

An manga na Bungo Stray Dog nagtatampok nin sarong karakter na ipinangaran ki Akutagawa na may magabat na pagsayod ki Rashōmon.

An istorya itinalaga para sa kurso sa hayskul sa Modernong Hapon asin kinotar sa manga After the Rain.

An 2017 graphic novel na Rashomon: A Commissioner Heigo Kobayashi Case ni Victor Santos inspirado man sa mga halipot na istorya ni Akutagawa asin sa eponymous na pelikula ni Kurosawa siring man sa kwarentang pitong ronin na episode, na pig-render sa eponymous na libro ni Jiro Osaragi. 

 Mga Reperensya 

 Dugang na pagbasa 

  A bilingual book containing both "In a Grove" and "Rashōmon."

 Mga panluwas na sumpay